Diari Oficial de la Generalitat Valenciana


Sumari del DOGV 6906, del 20-11-2012 (2012/10640)

RESOLUCIÓ de 6 de novembre de 2012, del director general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar les subvencions a les entitats ocupadores de plans integrals d'ocupació, en l'exercici 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6906

Data del DOGV
:   20-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10202


Data del document
:   06-11-2012

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 6 de novembre de 2012, del director general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar les subvencions a les entitats ocupadores de plans integrals d'ocupació, en l'exercici 2012. [2012/10390]  
En el Diari Oficial de la Comunitat Valenciana del dia 10 de juny de 2010, es va publicar l'Orde 23/2010, de 2 de juny, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació, per a la recol·locació de personal treballador afectat per processos de reconversió o de reestructuració d'empreses, per a l'exercici 2010-2011 i s'establix en el seu article 19.2, els terminis en què es presentaran les sol·licituds per les entitats ocupadores.  
El 23 de juny de 2011, es va publicar en el Diari Oficial de la Comunitat Valenciana, l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a persones desempleades amb discapacitat, per al període 2011-2012 i s'establix en el seu article 19.2, els terminis en què es presentaran les sol·licituds per les entitats ocupadores.  
De conformitat amb el que establix l'article 47.11. del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, és procedent donar publicitat als crèdits així com a les línies pressupostàries destinades a finançar els referits programes de subvencions de foment d'ocupació per a entitats ocupadores en l'exercici 2012.  
En virtut d'això, i de conformitat amb el que establix la disposició addicional primera de les mencionades ordes de la Conselleria d'Economia, Hisenda i Ocupació, per les quals es convoquen subvencions destinades a la implantació de plans integrals d'ocupació, resolc:  
  
Únic  
Donar publicitat a les línies de subvenció i els crèdits pressupostaris destinats a finançar els programes de foment d'ocupació que, amb càrrec al programa pressupostari 322.51, «Foment d'Ocupació», del Servici Valencià d'Ocupació i Formació, s'indiquen a continuació.  
  
  
U. Ocupadores de plans integrals d'ocupació per a recol·locació de persones treballadores  
Les subvencions establides en l'Orde 23/2010, de 2 de juny, destinades a les ocupadores de plans integrals d'ocupació per a la recol·locació de treballadors afectats per processos de reconversió o de reestructuració d'empreses per a l'exercici 2010-2011 (DOCV 10.06.2010), es finançaran amb càrrec al capítol IV, línia T7951000, per un import global màxim de 100.000,00 euros, cofinançats al 80 per cent, pel FSE, PO 2007-2013, de la Comunitat Valenciana.  
  
Dos. Ocupadores de plans integrals per a persones amb discapacitat  
Les subvencions regulades en l'Orde 21/2011, de 21 de juny, de la Conselleria d'Economia Hisenda i Ocupació, destinades a les ocupadores de plans integrals d'ocupació per a persones amb discapacitat per al període 2011-2012 (DOCV 23 de juny de 2011), es finançaran amb càrrec al capítol IV, línia T2240000, per un import global màxim de 700.000,00 euros, cofinançats al 80 per cent, pel FSE, PO 2007-2013, de la Comunitat Valenciana.  
Contra este acte, que esgota la via administrativa, podran les persones interessades interposar recurs contenciós administratiu en el termini de dos mesos comptat des de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això, sense perjuí de la possibilitat que les persones interessades puguen exercitar, si és el cas, qualsevol altre que consideren procedent.  
  
València, 6 de novembre de 2012.- El secretari autonòmic de Formació i Ocupació i director general del SERVEF: Santiago Martí Alepuz.